INFORMAȚII GENERALE

privind condițiile și modalitatea de acordare a

AJUTORULUI DE ÎNCĂLZIRE

**ȘI**

**a** SUPLIMENTULUI PENTRU ENERGIE

# CADRU LEGISLATIV

* Legea nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare;
* HG nr. 1073/2021 pentru aprobarea Normelor metodologice de aplicare a prevederilor Legii 226/2021 privind stabilirea măsurilor de protecție socială pentru consumatorul vulnerabil de energie;
* Legea nr. 196/2016 privind venitul minim de incluziune, cu modificarile și completările ulterioare;
* HG nr. 1154/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune, cu modificările și completările ulterioare.

# TIPURI DE AJUTOARE

AJUTOR PENTRU ÎNCĂLZIREA LOCUINȚEI

pe PERIOADA SEZONULUI RECE (1 noiembrie 2024 – 31 martie 2025)

Ajutorul pentru încălzirea locuinței se acordă pentru:

 *un singur sistem utilizat* pentru încălzirea locuinței,  pe *perioada sezonului rece* și

 numai *pentru locuința de domiciliu* sau, după caz, de reședință.

Cuantumul ajutoarelor pentru încălzire este egal cu:

1. contravaloarea cantităţii de gaze naturale şi/sau a energiei electrice consumate lunar, dacă valoarea consumului este mai mică decât valoarea ajutorului pentru încălzire;
2. valoarea ajutorului pentru încălzire, dacă valoarea consumului este mai mare decât cuantumul ajutorului pentru încălzire

 Contravaloarea ajutorului pentru încălzire pentru gaze naturale și energie electrică se evidenţiază în facturile emise de furnizori.

 Contravaloarea ajutorului pentru încălzire pentru combustibili solizi și/sau lichizi și petrolieri se plăteşte titularului.

Ajutorul se acordă în funcție de venitul mediu net lunar pe membru de familie sau al persoanei singure, procentual prin raportare la o valoare de referință în funcție de sistemul de încălzire utilizat:

* **Gaze naturale** – valoare de referință care **nu poate fi mai mică de 250 lei/lună**
* **Energie electrică** – valoare de referință care **nu poate fi mai mică de 500 lei/lună**
* **Combustibili solizi și/sau lichizi** – valoare de referință care **nu poate fi mai mică de 320 lei/lună**

|  |  |  |  |  |
| --- | --- | --- | --- | --- |
| **Limite de venituri (lei)** | **Procent compensare** | **Gaze naturale**  **lei/lună** | **Energie**  **electrică**  **lei/lună** | **Combustibili solizi**  **lei/lună** |
| **Până la 200 lei** | **100%** | **250** | **500** | **320** |
| **200,1 – 320** | **90%** | **225** | **450** | **288** |
| **320,1 – 440** | **80%** | **200** | **400** | **256** |
| **440,1 – 560** | **70%** | **175** | **350** | **224** |
| **560,1 – 680** | **60%** | **150** | **300** | **192** |
| **680,1 – 920** | **50%** | **125** | **250** | **160** |
| **920,1 – 1.040** | **40%** | **100** | **200** | **128** |
| **1.040,1 – 1.160** | **30%** | **75** | **150** | **96** |
| **1.160,1 – 1.280** | **20%** | **50** | **100** | **64** |
| **1.280,1 – 1.386 – pe membru de familie** | **10%** | **25** | **50** | **32** |
| **1.280,1 – 2.053 – persoana singură** | **10%** | **25** | **50** | **32** |

SUPLIMENT PENTRU ENERGIE

LUNAR, pe tot parcursul anului

(inclusiv în perioada sezonului rece)

Se acordă în sumă fixă în funcție se sursele de furnizare a energiei utilizate, în cuantum de:

|  |  |  |
| --- | --- | --- |
| **Suplimentul pentru energie** | | |
| **Sursă de furnizare** | **lei/lună** | **Plata** |
| **Gaze naturale** | **10** | În factură |
| **Energie electrică** | **30** |
| **Combustibili solizi și/sau petrolieri** | **20** | La titular |
| **În situația în care singura sursă de energie utilizată este energia electrică, cuantumul suplimentului este de 70 lei/lună** | | |

Suplimentul pentru energie se acordă cu scopul de a acoperi integral sau o parte din cheltuielile cu:

* Iluminatul locuinței,
* Susținerea facilităților de gătit și asigurarea apei calde în locuință,
* Asigurarea continuității în alimentare a echipamentelor electrice de care depinde viața persoanelor, din motive de sănătate,
* Utilizarea mijloacelor de comunicare care presupun utilizarea de energie.

# CRITERII DE ELIGIBILITATE

Potrivit Legii nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare, **familiile** și **persoanele singure** pot beneficia de **ajutor pentru încălzirea locuințeipe PERIOADA SEZONULUI RECE (1 noiembrie 2024 – 31 martie 2025)** și **supliment pentru energie LUNAR, pe tot parcursul anului (inclusiv în perioada sezonului rece), dacă îndeplinesc următoarele criterii:**

1. **Au locuința de domiciliu sau reședință valabilă pe raza teritorială a municipiului Aiud**
2. **Venitul mediu net lunar, în luna anterioară depunerii cererii, este situată sub:**

|  |  |
| --- | --- |
| **Venit mediu net lunar până la care se acordă ajutorul pentru încălzire și suplimentul pentru energie** | |
| **Persoană singură** | **Familie** |
| **2053 lei/persoana singură** | **1386 lei/membru de familie** |

**Se iau în calcul toate veniturile realizate de toți membrii familiei, inclusiv cele provenite din drepturi de asigurări sociale de stat, asigurări de șomaj, indemnizații, ajutoare cu caracter permanent, obligații legale de întreținere și alte creanțe legale.**

**ÎN CAZUL PENSIONARILOR - SE IA ÎN CALCUL CUANTUMUL PENSIILOR AFERENTE LUNII AUGUST 2024 – dovada este reprezentată de ultimul talon de pensie emis înainte de recalcularea acestora.**

La stabilirea venitului net mediu lunar pe membru de familie şi, după caz, al persoanei singure se iau în calcul toate veniturile nete realizate de membrii acesteia în luna anterioară depunerii cererii cu **excepţia următoarelor venituri**:

a) sumele primite cu titlu de prestaţii sociale în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;

b) alocaţia de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările ulterioare;

c) abrogată;

d) sumele acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;

e) sumele primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;

f) sumele primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale;

g) sumele primite ocazional din partea unor persoane fizice ori juridice, precum şi sumele cu titlu de ajutor de urgenţă primite de la bugetul de stat sau local.

h) stimulentul educaţional acordat potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;

i) sumele ocazionale acordate de la bugetul de stat sau bugetele locale cu caracter de despăgubiri ori sprijin financiar pentru situaţii excepţionale;

j) ajutorul pentru încălzirea locuinţei şi suplimentul pentru energie acordate în baza Legii nr. 226/2021, cu modificările ulterioare;

k) indemnizaţia lunară de hrană acordată în baza Legii nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările şi completările ulterioare, şi indemnizaţia lunară de hrană prevăzută de Legea nr. 302/2018 privind măsurile de control al tuberculozei;

l) sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaţionale aprobate.

1. **Solicitantul și celelalte persoane cuprinse în cerere *nu deţin* cel puţin unul dintre bunurile cuprinse în *Lista bunurilor* ce conduc la excluderea acordării ajutorului**

|  |  |
| --- | --- |
| **Bunuri imobile** | |
| 1 | Clădiri, alte spații locative în afara locuinței de domiciliu, precum și terenuri situate în intravilan cu suprafața de peste 1.200 mp în zona urbană și 2.500 mp în zona rurală, în afara terenurilor de împrejmuire a locuinței și a curții aferente |
| **Bunuri mobile\*** | |
| 1 | Mai mult de un vehicul cu o vechime mai mare de 10 ani, cu drept de circulație pe drumurile publice |

|  |  |
| --- | --- |
| 2 | Autovehicul cu drept de circulație pe drumurile publice cu o vechime mai mică de 10 ani, cu excepția celor utilizate și/sau adaptate pentru transportul persoanelor cu dizabilități |
| 3 | Șalupe, bărci cu motor, iahturi sau alte tipuri de ambarcațiuni, cu excepția celor necesare pentru transport în cazul persoanelor care locuiesc în aria Rezervației Biosferei „Delta Dunării“ |
| **Depozite bancare** | |
| 1 | Cel puțin unul dintre membrii familiei deține, în calitate de titular, unul sau mai multe conturi/depozite bancare, a căror sumă totală este mai mare de 3 ori față de valoarea câștigului salarial mediu brut prevăzut de Legea asigurărilor sociale de stat. |

**NOTĂ:**

În situația în care unul sau mai multe bunuri aflate în proprietatea persoanei singure/familiei beneficiare de venit minim de incluziune este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obținută în urma cedării dreptului de folosință a bunului.

Persoana sau familia care deține pe lângă locuința de domiciliu o cotă-parte dintr-o altă clădire/spațiu locativ/imobil poate beneficia de venit minim de incluziune indiferent de mărimea cotei, dacă prin această posesiune nu poate valorifica bunul respectiv.

1. **Foloseşte ca modalitate de încălzire:**

* **Energie electrică;**
* **Gaze naturale;**
* **Combustibili solizi și/sau petrolieri.**

# DEPUNERE DOCUMENTE

Formularul de ***Cerere – Declarație pe propria*** *răspundere* poate fi accesat online, pe site- ul [www.aiud.ro](http://www.aiud.ro) sau sunt puse la dispoziția dumneavoastră la sediul **Direcției de Asistență Socială.**

Formularul de *Cerere – Declarație pe propria răspundere* se depune o singură dată, pe întreaga perioadă a sezonului rece, după cum urmează:

până la data de 20 ale lunii, situație în care acordarea dreptului se va realiza începând cu luna respectivă,

după data de 20 ale lunii, situație în care acordarea dreptului se va realiza începând cu luna următoare.

**IMPORTANT:** În situaţia în care solicitantul este beneficiar de venit minim de incluziune, acesta completează formularul de cerere prevăzut în **Anexa nr. 1** la normele metodologice aprobate prin Hotărârea Guvernului nr. 1154/2022, cu modificările şi completările ulterioare.

În această situaţie, la stabilirea dreptului, se iau în considerare documentele doveditoare privind componenţa familiei şi veniturile membrilor acesteia **care au fost deja depuse** pentru stabilirea dreptului la **venitul minim de incluziune**.

**Orice modificare privind:**

* **componența familiei,**
* **veniturile,**
* **domiciliul/reședința**
* **schimbarea furnizorului**

**se comunică în termen de 5 zile de la data la care a intervenit modificarea printr-o nouă *Cerere – Declarație pe propria răspundere* pentru modificarea cererii de acordare, care va avea atașate actele care justifică solicitarea de modificare.**

# ACTE NECESARE

Ajutoarele pentru încălzirea locuinţei și suplimentul pentru energie se acordă pe baza următoarelor documente:

1. **CERERE - DECLARAŢIE PE PROPRIE RĂSPUNDERE – formular tipizat**
2. **COMPONENȚA FAMILIEI - documente de identitate în termen de valabilitate pentru titular şi membrii incluși în cerere:**
   * cărţi de identitate, buletine de identitate, cărţi de identitate provizorii,
   * certificate de naştere pentru minori,
   * permise de şedere temporară; premise de şedere pe termen lung, certificate de înregistrare sau cărţi de rezidenţă ale tuturor persoanelor care au aceeaşi reşedinţă, domiciliază la aceeaşi adresă, sunt înscrise în cartea de imobil şi sunt luate în calcul la cheltuielile comune,

**După caz:**

* + certificat de deces,
  + hotărâre judecătorească de divorț; hotărârea judecătorească de încredințare/de încuviințare a adopției/privind măsura plasamentului/plasamentului în regim de urgență, după caz,
  + actul doveditor privind instituirea tutelei/curatelei, după caz.

1. **LOCUINȚA**
   * solicitanții care au reședința în municipiul Aiud trebuie în mod obligatoriu să dețină pe actele de identitate ***viza de flotant valabilă pe durata acordării ajutorului pentru încălzirea locuinței.***
   * ***Titlu de proprietate, contract de închiriere înregistrat la ANAF, contracte de comodat, contracte de vânzare-cumpărare, certificate de moștenitor etc.***
2. **VENITURI**

**Acte privind veniturile nete realizate** de toţi membrii familiei sau de toate persoanele care au aceeaşi reşedinţă, domiciliază la aceeaşi adresă, sunt înscrise în cartea de imobil și sunt luate în calcul la cheltuielile comune ale acesteia, sau, după caz, de persoana singură*,* **în luna anterioară depunerii cererii**:

* + adeverințe de venit eliberate de angajator, pentru veniturile din salariu, inclusiv valoarea bonurilor de masă
  + adeverințe de la administrațiile financiare pentru veniturile din activități independente, din cedarea folosinței bunurilor, din investiții, din premii și jocuri de noroc,
  + cupon pensie **din luna august 2024**, cupon indemnizație șomaj, pensie alimentară, etc.

1. **DOVADA BUNURILOR MOBILE ŞI IMOBILE DEŢINUTE**
   * **Certificatul de înmatriculare** pentru mijloacele de transport deținute de persoanele cuprinse în cerere
   * **Titularul și toți membrii incluși în cerere (persoane majore) care au reşedinţă în municipiul Aiud şi domiciliul în altă localitate** vor depune:
     1. ***adeverință de la serviciile de taxe şi impozite locale*** din localitatea de domiciliu, privind clădirile, terenurile și mijloacele de transport aflate în proprietate, pentru fiecare persoană cuprinsă în cerere (certificat de atestare fiscală);
     2. ***adeverința de la Registrul Agricol*** al primăriei din localitatea de domiciliu privind terenurile sau animalele aflate în proprietatea persoanelor cuprinse în cerere;
     3. ***adeverință că nu a solicitat ajutor de încălzire de la primăria de domiciliu***
2. **FACTURĂ – necesar pentru datele de identificare ale furnizorului, codul de client, codul locului de consum**
3. **Pentru ajutorul de încălzire (pe perioada sezonului rece) – se bifează un singur sistem !!!**
   * **gaze naturale** – se atașează ultima factură emisă de furnizor
   * **energie electrică** – se atașează ultima factură emisă de furnizor
   * **combustibili solizi și petrolieri (lemne**) - se bifează căsuța corespunzătoare
4. **Pentru consumul energetic – supliment pentru energie (pe tot parcursul anului) – se pot bifa mai multe surse de energie și se va atașa factură la fiecare sursă bifată sau se va completa corespunzător**
   * **gaze naturale** – se atașează ultima factură emisă de furnizor
   * **energie electrică** – se atașează ultima factură emisă de furnizor
   * **combustibili solizi și petrolieri (lemne**) - se bifează căsuța corespunzătoare

*Dacă pe factură apare înscrisă altă persoană decât abonatul, calitatea de persoană îndreptăţită se probează cu contractul de închiriere, împuternicire, concesiune, comodat, etc*;

# MODALITATE DE LUCRU

1. **Preluarea dosarelor** - nu vor fi preluate decât acele dosare care întrunesc toate condițiile;
2. **Procesarea dosarelor** - se vor procesa electronic dosarele eligibile;
3. **Stabilirea rezoluției**:
   * în urma procesării se va stabili dacă cererea întrunește condițiile necesare pentru aprobare sau respingere;
   * în cazul aprobării se stabilește suma fixă de care beneficiază persoana singură ori familia;
4. **Transmiterea dispoziţiilor** – prin poștă. Instituţia noastră va comunica beneficiarilor dispoziția de acordare sau, după caz, modificare, respingere ori încetare a ajutorului pentru încălzirea locuinţei.

Stabilirea dreptului de acordare se face o singură dată, pentru întreaga perioadă a sezonului rece, după următoarele reguli:

1. începând cu luna depunerii cererii, pentru cei care au depus documentele până la data de 20 a lunii respective;
2. începând cu luna următoare, pentru cei care au depus documentele după data prevăzută la lit. a);
3. începând cu luna depunerii cererii, pentru beneficiarii de ajutor de incluziune al căror drept de ajutor de incluziune este stabilit începând cu acea lună, indiferent de data la care a fost depusă cererea.

# PLAFOANE ȘI CUANTUMURI

**PLAFON VENITURI**

|  |  |
| --- | --- |
| **Venit mediu net lunar până la care se acordă ajutorul pentru încălzire și suplimentul pentru energie** | |
| **Persoană singură** | **Familie** |
| **2053 lei/persoana singură** | **1386 lei/membru de familie** |

**AUTORUL DE ÎNCĂLZIRE -** se acordă în perioada sezonului rece (noiembrie – martie)

|  |  |  |  |  |
| --- | --- | --- | --- | --- |
| **Limite de venituri (lei)** | **Procent compens are** | **Gaze naturale lei/lună** | **Energie electrică lei/lună** | **Combust ibili solizi lei/lună** |
| **Până la 200 lei** | **100%** | **250** | **500** | **320** |
| **200,1 – 320** | **90%** | **225** | **450** | **288** |
| **320,1 – 440** | **80%** | **200** | **400** | **256** |
| **440,1 – 560** | **70%** | **175** | **350** | **224** |
| **560,1 – 680** | **60%** | **150** | **300** | **192** |
| **680,1 – 920** | **50%** | **125** | **250** | **160** |
| **920,1 – 1.040** | **40%** | **100** | **200** | **128** |
| **1.040,1 – 1.160** | **30%** | **75** | **150** | **96** |
| **1.160,1 – 1.280** | **20%** | **50** | **100** | **64** |
| **1.280,1 – 1.386 – pe membru de familie** | **10%** | **25** | **50** | **32** |
| **1.280,1 – 2.053 – persoana singură** | **10%** | **25** | **50** | **32** |

**SUPLIMENTUL PENTRU ENERGIE -** se acordă lunar, pe tot parcursul anului

|  |  |  |
| --- | --- | --- |
| **GAZ**  (lei/lună) | **ENERGIE ELECTRICĂ**  (lei/lună) | **LEMNE**  (lei/lună) |
| **10** | **30** | **20** |
| În factură | | La titular |

# OBLIGAȚII

Conform Legii nr. 226/2021 privind stabilirea măsurilor de protecție socială pentru consumatorul vulnerabil de energie, cu completările și modificările ulterioare:

Art. 14, alin. (3): **La completarea formularului, titularul are obligația de a menționa corect componența familiei, veniturile membrilor acesteia, precum și bunurile mobile și imobile deținute, așa cum sunt acestea trecute în formularul prevăzut la alin. (2).**

**Art. 19, alin (1): Titularii ajutoarelor pentru încălzirea locuinței sunt obligați să comunice primarului orice modificare intervenită în componența familiei și a veniturilor acesteia, în termen de 5 zile de la data modificării.**

**Art. 36, alin. (2), lit e): Constituie contravenție și se sancționează cu amendă de la 500 lei la 2000 lei următoarele fapte: nerespectarea de către titular a prevederilor art.**

**14. Alin (3) și art. 19 alin. (1).**